Nordjyllands Politi fik i midten af august varetægtsfængslet en litauisk tyvebande, der er sigtet for en lang række indbrud i villaer i Nordjylland. Lidt over en uge senere dukkede tyvenes koster op, da politiet fandt et nedgravet våbenskab cirka en kilometer fra det sommerhus hvor tyvene blev anholdt. Nu efterlyser politiet ejerne til en lang række smykker, som endnu ikke er blevet afhentet. Hvis du genkender et eller flere af smykkerne på billederne ovenfor, kan Nordjyllands Politi kontaktes på telefon 114. Det er lokal efterforskning i Hjørring, der står for efterforskningen.

Opsummering:
Nordjyllands Politi efterlyser ejerne til en lang række tyvekoster fra indbrud i sommeren.